Uskok istražuje isplaćene potpore u mandatu ministara Tolušića i Žalac

Policijski Uskok istražuje dodjelu bespovratnog EU novca na području slavonskih županija, a u fokusu su potpore isplaćene različitim fizičkim i pravnim osobama u Virovitici i Vinkovcima.

Kako doznaje RTL Potraga, Uskok od Ministarstva poljoprivrede i Agencije za plaćanja traži podatke o svim ugovorenim potporama iz Projekta Slavonija i Baranja. Prema neslužbenim informacijama, riječ je o projektima o kojima su odluke donosili bivši ministar poljoprivrede Tomislav Tolušić i bivša ministrica regionalnog razvoja i EU fondova Gabrijela Žalac.

Navodno su u fokusu najviše projekti u Virovitici i Vinkovcima, neslužbeno doznaje Potraga. Žalac je za RTL rekla kako nema komentara, a Tolušić da nema pojma ni o čemu te je zaključio – neka svatko radi svoj posao.

Ministarstvo poljoprivrede tvrdi pak kako nema nikakvih informacija o postupanju PNUSKOK-a. Više o svemu možete pročitati na ovom LINKU.

Objava Uskok istražuje isplaćene potpore u mandatu ministara Tolušića i Žalac pojavila se prvi puta na Danica.hr.